proxectonos/corpus_dominio_legal_administrativo_tmp huggingface dataset:
RESOLUCIÓN do 24 de abril de 2023, da Dirección Xeral de Formación Profesional, pola que se designan os membros e se fai pública a composición do tribunal que elaborará, supervisará e avaliará a proba que substitúe o requisito de titulación de bacharelato para o acceso ás ensinanzas artísticas superiores e para o acceso ás ensinanzas deportivas de grao superior para o curso 2023/24.
Consellería de Cultura, Educación, Formación Profesional e Universidades — III. Outras disposicións — 04/05/2023

As resolucións da Dirección Xeral de Formación Profesional, do 4 de abril de 2023, polas que se ditan instrucións para o acceso e a admisión do alumnado ás ensinanzas artísticas superiores de Arte Dramática, de Conservación e Restauración de Bens Culturais, de Deseño e de Música para o curso 2023/24 (DOG do 20 de abril), e a resolución da Dirección Xeral de Formación Profesional, do 4 de abril de 2023, pola que se convocan probas de acceso ás ensinanzas deportivas para o curso 2023/24 (DOG do 20 de abril), establecen que o tribunal que elaborará, supervisará e avaliará a proba que substitúe o requisito de titulación de bacharelato será designado pola persoa titular da Dirección Xeral de Formación Profesional.
De conformidade co establecido nas citadas resolucións do 4 de abril de 2023,
Primeiro. Designar os membros do tribunal que elaborará, supervisará e avaliará a proba que substitúe o requisito de titulación de bacharelato para o acceso ás ensinanzas artísticas superiores e para o acceso ás ensinanzas deportivas de grao superior para o curso 2023/24, e facer pública a súa composición, que é a que figura no anexo desta resolución.
Segundo. Os membros deste tribunal terán dereito á percepción de asistencias de acordo co establecido no capítulo IV do Decreto 144/2001, do 7 de xuño (DOG do 25 de xuño).
Terceiro. Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de abril de 2023
CORRECCIÓN DE ERROS. Resolución do 13 de abril de 2023, da Secretaría Xeral da Emigración, pola que se regulan as bases que rexerán o procedemento de concesión de axudas para a participación no programa Conecta con Galicia, dirixido a mozos e mozas de orixe galega ou descendentes de persoas emigrantes galegas e que residan no exterior, e se procede á súa convocatoria para o ano 2023 (código de procedemento PR930A).
Presidencia da Xunta de Galicia — III. Outras disposicións — 04/05/2023

Advertido un erro na dita resolución, publicada no Diario Oficial de Galicia número 77, do 21 de abril de 2023, é preciso facer a seguinte corrección:
Na páxina 24552, letra c) do artigo 3, onde di: «c) Ter a nacionalidade española, agás para o caso dos netos ou netas de galegos»; debe dicir: «c) Ter a nacionalidade española».
Esta corrección de erros implicará a apertura dun novo prazo de presentación de solicitudes, dun mes contado a partir do día seguinte ao da publicación desta corrección no Diario Oficial de Galicia. Se o último día do prazo for inhábil, entenderase prorrogado ao primeiro día hábil seguinte.
CORRECCIÓN DE ERROS. Extracto da Resolución do 13 de abril de 2023, da Secretaría Xeral da Emigración, pola que se regulan as bases que rexerán o procedemento de concesión de axudas para a participación no programa Conecta con Galicia, dirixido a mozos e mozas de orixe galega ou descendentes de persoas emigrantes galegas e que residan no exterior, e se procede á súa convocatoria para o ano 2023 (código de procedemento PR930A).
Presidencia da Xunta de Galicia — III. Outras disposicións — 04/05/2023

BDNS (Identif.): 688689.
Advertido un erro no referido extracto, publicado no Diario Oficial de Galicia número 77, do 21 de abril de 2023, é preciso facer a seguinte corrección:
Na páxina 24572, na epígrafe Primeiro. Persoas participantes, no punto 1 onde di: «c) Ter a nacionalidade española, agás para o caso dos netos ou netas de galegos»; debe dicir: «c) Ter a nacionalidade española».
Esta corrección de erros implicará a apertura dun novo prazo de presentación de solicitudes dun mes contado a partir do día seguinte ao da publicación desta corrección no Diario Oficial de Galicia. Se o último día do prazo for inhábil, entenderase prorrogado ao primeiro día hábil seguinte.
RESOLUCIÓN do 2 de maio de 2023, da Secretaría Xeral de Medios, pola que se dá publicidade dos convenios de colaboración subscritos dentro do primeiro cuadrimestre do ano 2023.
Presidencia da Xunta de Galicia — III. Outras disposicións — 09/05/2023

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade dos convenios de colaboración subscritos pola Secretaría Xeral de Medios dentro do primeiro cuadrimestre do ano 2023, que se incorporan como anexo a esta resolución.
Santiago de Compostela, 2 de maio de 2023
ACORDO do 9 de maio de 2023 polo que se fai pública a distribución de espazos gratuítos de propaganda electoral, nos medios de comunicación de titularidade pública, a favor das entidades políticas concorrentes ás eleccións locais convocadas polo Real decreto 207/2023, do 3 de abril.
Xunta Electoral Provincial da Coruña — III. Outras disposicións — 11/05/2023

Disponse a publicación no
Diario Oficial de Galicia
do anuncio expresivo da aprobación, por esta xunta electoral, da proposta de distribución de espazos gratuítos de propaganda electoral, nos medios de comunicación de titularidade pública Radio Oleiros, TVE, RNE, R5, TVG e RG, a favor das entidades políticas concorrentes ás eleccións locais convocadas polo Real decreto 207/2023, co fin de que as entidades políticas que se consideren afectadas poidan examinar a dita proposta e os seus antecedentes, na Secretaría desta xunta, no prazo preclusivo do día seguinte ao da publicación do acordo e formular ante esta xunta electoral, dentro do mesmo prazo, as reclamacións ou recursos que consideren oportunos.
A Coruña, 9 de maio de 2023
RESOLUCIÓN do 21 de abril de 2023, da Dirección Xeral de Saúde Pública, pola que se procede á publicación das augas de baño de Galicia que quedan inscritas no Rexistro de Augas de Baño de Galicia creado ao abeiro do Decreto 175/2022, do 13 de outubro, sobre vixilancia sanitaria das augas de baño de Galicia.
Consellería de Sanidade — III. Outras disposicións — 11/05/2023

De conformidade co disposto na disposición adicional segunda do Decreto 175/2022, do 13 de outubro, sobre vixilancia sanitaria das augas de baño de Galicia,
Facer públicas as augas de baño de Galicia que pasarán a formar parte e se inscribirán de oficio no Rexistro de Augas de Baño de Galicia, correspondentes á tempada 2023, as cales se relacionan nos anexos I, II e III desta resolución.
Os datos do Rexistro de Augas de Baño de Galicia establecidos no artigo 6 do Decreto 175/2022, do 13 de outubro, serán publicados na páxina web www.sergas.es
Santiago de Compostela, 21 de abril de 2023
ORDE do 24 de abril 2023 pola que se nomean novos membros do Consello Galego de Relacións Laborais, en representación da Confederación de Empresarios de Galicia.
Consellería de Promoción do Emprego e Igualdade — II. Autoridades e persoal — 10/05/2023

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do Regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución que recolle o artigo 7 da dita resolución, a Confederación de Empresarios de Galicia acordou o nomeamento dun membro titular e dun membro suplente do Pleno do Consello de Relacións Laborais.
Por todo o exposto, ao abeiro do artigo 7 da Resolución do 23 de outubro de 2008, e en uso das atribucións que teño conferidas,
Artigo un. Nomear membro titular do Pleno do Consello Galego de Relacións Laborais, en representación da Confederación de Empresarios de Galicia, a José Carlos García Cumplido en substitución de Carlos Oliete Fernández.
Artigo dous. Nomear membro suplente do Pleno do Consello Galego de Relacións Laborais, en representación da Confederación de Empresarios de Galicia, a María del Mar Barreiro Mariño en substitución de Marta Amate López.
Santiago de Compostela, 24 de abril de 2023
RESOLUCIÓN do 28 de abril de 2023 pola que se dá publicidade ás axudas concedidas ao abeiro da Resolución do 9 de febreiro de 2023 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas e se anuncia a súa convocatoria para o ano 2023.
Axencia de Turismo de Galicia — III. Outras disposicións — 10/05/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 23 das bases reguladoras da convocatoria,
Facer público no Diario Oficial de Galicia e na páxina web da Axencia de Turismo de Galicia (http://turismo.xunta.es//) o resultado do proceso de concesión das subvencións previstas que se financiarán cun crédito total de 3.000.000 de euros, con cargo á aplicación orzamentaria 04.A2.761A.760.0, código de proxecto 2015 00005, que figuran no anexo desta resolución, concedidas ao abeiro da Resolución do 9 de febreiro de 2023 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas e se anuncia a súa convocatoria para o ano 2023.
Santiago de Compostela, 28 de abril de 2023
RESOLUCIÓN do 2 de maio de 2023 pola que se publican os convenios de colaboración subscritos no primeiro cuadrimestre de 2023.
Axencia Galega de Desenvolvemento Rural — III. Outras disposicións — 10/05/2023

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no primeiro cuadrimestre de 2023, que figuran no anexo.
Santiago de Compostela, 2 de maio de 2023
ACORDO do 8 de maio de 2023 polo que se fai pública a distribución de espazos gratuítos de propaganda electoral, nos medios de comunicación de titularidade pública, a favor das entidades políticas concorrentes ás eleccións locais convocadas polo Real decreto 207/2023, do 3 de abril, efectuada pola Comisión de Radio e Televisión e aprobada por esta xunta electoral provincial o 8 de maio.
Xunta Electoral Provincial da Coruña — III. Outras disposicións — 10/05/2023

Acordo do 8 de maio de 2023 polo que se fai pública a distribución de espazos gratuítos de propaganda electoral, nos medios de comunicación de titularidade pública, a favor das entidades políticas concorrentes ás eleccións locais convocadas polo Real decreto 207/2023, do 3 de abril, efectuada pola Comisión de Radio e Televisión e aprobada por esta xunta electoral provincial o 8 de maio.
En cumprimento do previsto na Instrución 4/2011, do 24 de marzo, da XEC, de interpretación do artigo 66 da LOREG no relativo ás garantías de respecto aos principios de pluralismo, igualdade, proporcionalidade e neutralidade informativa polos medios de comunicación en período electoral, acorda a publicación no
Diario Oficial de Galicia
do anuncio de aprobación da proposta de distribución de espazos gratuítos de propaganda electoral, nos medios de comunicación de titularidade pública Ames Radio, Radio Arzúa, RTVE Cerceda, Radio Culleredo, Radio Fene, Radio Melide, Radio Negreira, Radio Xallas e RTVE Eume-As Pontes, efectuada pola Comisión de Radio e Televisión o día 8 de maio, a favor das entidades políticas concorrentes ás eleccións locais convocadas polo Real decreto 207/2023, do 3 de abril, co fin de que as entidades políticas que se consideren afectadas poidan examinar a dita proposta e os seus antecedentes, na Secretaría desta xunta, no prazo preclusivo do día seguinte ao da publicación do acordo e formular ante esta xunta electoral, dentro do mesmo prazo, as reclamacións ou recursos que coiden oportunos.
A Coruña, 8 de maio de 2023
CORRECCIÓN DE ERROS. Resolución do 17 de febreiro de 2023 pola que se revisa a declaración de zonas sensibles no ámbito territorial das bacías hidrográficas de Galicia Costa.
Augas de Galicia — III. Outras disposicións — 10/05/2023

Advertido un erro na resolución publicada no Diario Oficial de Galicia número 42, do 1 de marzo de 2023, cómpre facer a seguinte corrección:
Na páxina 15973, no anexo onde di:
Debe dicir:
ORDE do 27 de abril de 2023 pola que se fixan os prezos privados para a venda ao público de diversas publicacións.
Consellería de Cultura, Educación, Formación Profesional e Universidades — III. Outras disposicións — 10/05/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obte
ñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas por esta consellería que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 27 de abril de 2023
RESOLUCIÓN do 27 de abril de 2023 pola que se ordena a publicación do Acordo do Consello da Xunta de Galicia, do 27 de abril de 2023, polo que se aproba a modificación da relación de postos de traballo da Consellería de Sanidade e do Servizo Galego de Saúde.
Consellería de Facenda e Administración Pública — III. Outras disposicións — 10/05/2023

A aprobación da modificación da relación de postos de traballo da Consellería de Sanidade e do Servizo Galego de Saúde xustifícase polas razóns indicadas no punto primeiro do acordo.
Esta modificación da relación de postos de traballo da Consellería de Sanidade e do Servizo Galego de Saúde é unha modificación parcial que contén cambios de diversa natureza, polo que, por razóns de eficacia e operatividade, se considera máis axeitada a súa publicación completa, e non parcial, de tal xeito que figuran postos cuxas características foron aprobadas en modificacións anteriores.
Nesta publicación figuran tamén postos cuxas excepcionalidades de cobertura polo sistema de libre designación foron clasificadas no Acordo do Consello da Xunta de Galicia, do 15 de setembro de 2016, polo que se aproba a relación de postos de traballo da Consellería de Sanidade e do Servizo Galego de Saúde (DOG núm. 185, do 28 de setembro).
En consecuencia, por proposta da Consellería de Sanidade e do Servizo Galego de Saúde, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 27 de abril de 2023, adoptou o seguinte
Primeiro. Aprobar a modificación da relación de postos de traballo da Consellería de Sanidade e do Servizo Galego de Saúde, nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 27 de abril de 2023, relativo á aprobación da relación de postos de traballo da Consellería de Sanidade e do Servizo Galego de Saúde, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 27 de abril de 2023
RESOLUCIÓN do 26 de abril de 2023, da Secretaría Xeral Técnica da Consellería de Promoción do Emprego e Igualdade, pola que se dá publicidade da encomenda de xestión á Fundación Semana Verde de Galicia pola que se encarga a esta fundación a posta á disposición dos espazos precisos e dos traballos de apoio para a realización da décimo séptima convocatoria das probas de avaliación en competencias clave para acceder á formación dos certificados de profesionalidade dos niveis 2 e 3 de cualificación profesional.
Consellería de Promoción do Emprego e Igualdade — III. Outras disposicións — 11/05/2023

De conformidade co previsto nos artigos 8.4 e 9.3 da Lei 16/2010, do 17 de decembro, de organización e funcionamento da Administración xeral do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á Resolución do 13 de abril de 2023, da Consellería de Promoción do Emprego e Igualdade, pola que se encomenda á Fundación Semana Verde de Galicia a posta á disposición dos espazos precisos e dos traballos de apoio para a realización da décimo sétima convocatoria das probas de avaliación en competencias clave para acceder á formación dos certificados de profesionalidade dos niveis 2 e 3 de cualificación profesional, coas seguintes características:
– A actividade obxecto da encomenda é realizar os traballos de apoio para o desenvolvemento da décimo sétima convocatoria das probas de avaliación en competencias clave para acceder á formación dos certificados de profesionalidade dos niveis 2 e 3 de cualificación profesional, programadas para o día 20 de maio de 2023, de conformidade cos requirimentos técnicos que se detallan na correspondente resolución, relativos ás obrigas da entidade encomendante, ás directrices de execución e ao cronograma de actividades que se van desenvolver.
– A Fundación Semana Verde de Galicia é unha fundación do sector público autonómico de Galicia, de acordo co artigo 113 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, na medida no que o seu patrimonio fundacional, con carácter de permanencia, está formado en máis dun 50% por bens e dereitos achegados ou cedidos pola Xunta de Galicia. De acordo co artigo 47 da citada Lei 16/2010, ten a consideración de medio propio e servizo técnico da Xunta de Galicia.
– Prazo de vixencia: do 15 de maio ao 23 de maio de 2023.
– Importe: o importe da encomenda ascende a cincuenta e tres mil douscentos sesenta euros con oitenta e un céntimos (53.260,81 €) con cargo á aplicación orzamentaria 11.50.323A.226.13.
Santiago de Compostela, 26 de abril de 2023
ORDE do 3 de maio de 2023 pola que se modifica a autorización, por cambio da súa denominación específica, do centro privado Padres Escolapios, de Monforte de Lemos.
Consellería de Cultura, Educación, Formación Profesional e Universidades — III. Outras disposicións — 11/05/2023

A persoa representante da titularidade do centro privado (CPR) Padres Escolapios, de Monforte de Lemos, solicita o cambio da denominación específica do centro.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización por cambio da denominación específica do centro privado Padres Escolapios como se sinala a seguir:
Provincia: Lugo.
Concello: Monforte de Lemos.
Código: 27007223.
Denominación específica actual: Padres Escolapios.
Nova denominación específica: Real Colegio Padres Escolapios.
Artigo 2. Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 3 de maio de 2023
RESOLUCIÓN do 12 de maio de 2023 pola que se ordena a publicación do Acordo do Consello da Xunta de Galicia do 11 de maio de 2023, polo que se aproba a modificación da relación de postos de traballo da Consellería de Infraestruturas e Mobilidade.
Consellería de Facenda e Administración Pública — III. Outras disposicións — 24/05/2023

A aprobación da modificación da relación de postos de traballo da Consellería de Infraestruturas e Mobilidade xustifícase polas razóns indicadas no punto primeiro do acordo.
En consecuencia, por proposta da Consellería de Infraestruturas e Mobilidade e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 11 de maio de 2023, adoptou o seguinte
Primeiro. Aprobar a modificación da relación de postos de traballo da Consellería de Infraestruturas e Mobilidade nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 11 de maio de 2023, relativo á aprobación da relación de postos de traballo da Consellería de Infraestruturas e Mobilidade, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 12 de maio de 2023
RESOLUCIÓN do 12 de maio de 2023, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no primeiro cuadrimestre do ano 2023.
Consellería do Mar — III. Outras disposicións — 24/05/2023

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de xaneiro, febreiro, marzo e abril de 2023, que se incorporan no anexo a esta resolución.
Santiago de Compostela, 12 de maio de 2023
RESOLUCIÓN do 9 de maio de 2023 pola que se modifica a Resolución do 1 de marzo de 2023 pola que se conceden as axudas solicitadas ao abeiro da Orde do 30 de marzo de 2022 pola que se convocan subvencións para a transformación de frotas de transporte de viaxeiros e mercadorías de empresas privadas prestadoras de servizos de transporte por estrada, así como de empresas que realicen transporte privado complementario, no marco do compoñente 1 do Plan de recuperación, transformación e resiliencia financiado pola Unión Europea-NextGenerationEU, xestionado polo Ministerio de Transportes, Mobilidade e Axenda Urbana para os anos 2022, 2023 e 2024 (códigos de procedemento IF318B, IF318C, IF318D, IF318E e IF318F).
Consellería de Infraestruturas e Mobilidade — III. Outras disposicións — 24/05/2023

Antecedentes:
Mediante a Resolución do 1 de marzo de 2023, da Dirección Xeral de Mobilidade, publicáronse as subvencións concedidas ata o 31 de decembro de 2022 ao abeiro da Orde do 30 de marzo de 2022 pola que se convocan subvencións para a transformación de frotas de transporte de viaxeiros e mercadorías de empresas privadas prestadoras de servizos de transporte por estrada, así como de empresas que realicen transporte privado complementario, no marco do compoñente 1 do Plan de recuperación, transformación e resiliencia financiado pola Unión Europea-NextGenerationEU, xestionado polo Ministerio de Transportes, Mobilidade e Axenda Urbana para os anos 2022, 2023 e 2024 (códigos de procedemento IF318B, IF318C, IF318D, IF318E e IF318F).
Por motivos de transparencia e para asegurar a identificación e seguimento das solicitudes, incorpórase na listaxe de solicitudes concedidas, xunto ao importe outorgado e aos datos do beneficiario, o código de expediente asociado.
1. Modificar as seguintes táboas engadindo o código de expediente que identifica cada solicitude.
Importes totais outorgados por solicitude para a actuación de achatarramento de vehículos (código de procedemento IF318B):
Importes totais outorgados para a actuación de adquisición de vehículos de enerxías alternativas baixas en carbono (código de procedemento IF318C):
Importes totais outorgados para a actuación de implantación de infraestruturas de recarga de vehículos eléctricos (código de procedemento IF318E):
Santiago de Compostela, 9 de maio de 2023
RESOLUCIÓN do 11 de maio de 2023, da Secretaría Xeral Técnica e do Patrimonio da Consellería de Facenda e Administración Pública, pola que se dá publicidade aos convenios de colaboración subscritos por esta consellería no primeiro cuadrimestre do ano 2023.
Consellería de Facenda e Administración Pública — III. Outras disposicións — 24/05/2023

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Facenda e Administración Pública nos meses de xaneiro, febreiro, marzo e abril do ano 2023, que se incorpora como anexo a esta resolución.
Santiago de Compostela, 11 de maio de 2023
RESOLUCIÓN do 12 de maio de 2023 pola que se ordena a publicación do Acordo do Consello da Xunta de Galicia do 11 de maio de 2023, polo que se aproba a modificación da relación de postos de traballo da Axencia para a Modernización Tecnolóxica de Galicia.
Consellería de Facenda e Administración Pública — III. Outras disposicións — 24/05/2023

A aprobación da modificación da relación de postos de traballo da Axencia para a Modernización Tecnolóxica de Galicia xustifícase polas razóns indicadas no punto primeiro do acordo.
En consecuencia, por proposta da Axencia para a Modernización Tecnolóxica de Galicia e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 11 de maio de 2023, adoptou o seguinte acordo:
Primeiro. Aprobar a modificación da relación de postos de traballo da Axencia para a Modernización Tecnolóxica de Galicia nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Clasificar de libre designación o posto que a seguir se relaciona en aplicación do criterio de excepcionalidade que se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Código do posto
Denominación
Criterio
PX.A11.00.005.15770.118
XERENTE DE PROXECTOS
Especial responsabilidade por garantir a protección de datos persoais
Terceiro. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 11 de maio de 2023, relativo á aprobación da relación de postos de traballo da Axencia para a Modernización Tecnolóxica de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 12 de maio de 2023
EXTRACTO da Orde do 16 de maio de 2023 pola que se modifica a dotación orzamentaria da Orde do 23 de novembro de 2022 pola que se establecen as bases reguladoras das axudas para a creación de superficies forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se convocan para o ano 2023 (código de procedemento MR670B).
Consellería do Medio Rural — III. Outras disposicións — 25/05/2023

BDNS (Identif.): 661915.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Modificación da dotación orzamentaria
Modificación da alínea a) do artigo 25.1 que queda redactado do seguinte xeito:
«a) Código de proxecto 14.03.713B.770.0.2016 00207 por un importe de 2.950.000,00 € (295.000,00 € no ano 2023, e 2.655.000,00 € no ano 2024). Este crédito destinarase ás axudas solicitadas por todo tipo de beneficiarios previstos nesta orde, excepto entidades locais.
Resérvanse 260.000,00 € para solicitudes que se vaian forestar nos terreos cuxa superficie se atope ocupada na súa totalidade por eucalipto (
Eucalyptus sp.
) con diámetro normal medio inferior a 10 cm, por acacia negra (
Acacia melanoxylon
), mimosa (
Acacia dealbata
) e/ou falsa acacia (
Robinia pseudoacacia
), por masas mixtas de coníferas, frondosas e matogueira, con diámetro normal medio conxunto inferior aos 10 cm, nos cales a superficie ocupada pola especie dominante non supere o 60 % da superficie total ou superficies que, conforme ás líñas c), d), e), g), h), i) e j) do anexo II da Lei 7/2012, do 28 de xuño, de montes de Galicia, poden plantarse con frondosas do anexo I da Lei 7/2012. No caso de que os ditos expedientes non cubran o dito importe, o remanente dedicarase ao resto de solicitudes».
Santiago de Compostela, 16 de maio de 2023
ORDE do 15 de maio de 2023 pola que se convocan para o ano 2023 os premios á excelencia da calidade hixiénico-sanitaria de produtores de leite cru de vaca de Galicia.
Consellería do Medio Rural — III. Outras disposicións — 25/05/2023

Os premios á excelencia da calidade hixiénico-sanitaria de produtores de leite cru de vaca de Galicia, establecidos pola Orde do 22 de agosto de 2017 pola que se establecen as bases que regulan a concesión dos premios á excelencia da calidade hixiénico-sanitaria de produtores de leite cru de vaca de Galicia e se convocan para o ano 2017, modificada pola Orde do 10 de maio de 2021, teñen como finalidade recoñecer a excelencia do proceso produtivo das explotacións leiteiras de gando vacún de Galicia na obtención dun leite cru da mellor calidade hixiénico-sanitaria.
Este recoñecemento realízase mediante a distinción a explotacións en tres categorías en función do seu tamaño, pequenas, medianas e grandes, e, pola súa vez, estas categorías subdividiranse cada unha delas en tres grupos en función do sistema de produción, entendido este como a posibilidade de aproveitamento de recursos propios da explotación. Recoñécense tamén especificamente as mellores explotacións ecolóxicas.
En consecuencia, de acordo co previsto no artigo 30.1.3 do Estatuto de autonomía de Galicia, e na Lei 1/1983, de normas reguladoras da Xunta e da súa Presidencia,
Artigo 1.
Obxecto
1. A presente orde ten por obxecto convocar para o ano 2023 os premios á excelencia da calidade hixiénico-sanitaria de produtores de leite cru de vaca de Galicia.
2. A presente orde publicarase no
Diario Oficial de Galicia
e na páxina web oficial da Consellería do Medio Rural.
Artigo 2.
Persoas beneficiarias
Poderán optar a estes premios todas as explotacións leiteiras de gando vacún de Galicia que realizan os seus autocontrois de calidade no Laboratorio Interprofesional Galego de Análise do Leite (LIGAL), de tal xeito que consten na base de datos deste laboratorio os resultados das mostras de leite correspondentes ao período de referencia, que comprende desde o mes de agosto de 2022 ao mes de xullo de 2023.
Artigo 3.
Xurado responsable da concesión dos premios
O xurado responsable da concesión dos premios estará constituído: en representación da Consellería do Medio Rural, polas persoas titulares da Dirección Xeral de Gandería, Agricultura e Industrias Agroalimentarias e da Subdirección Xeral de Gandería e, en representación do LIGAL, pola directora xerente e o presidente da Xunta Directiva.
Disposición adicional única.
Réxime supletorio
No non previsto nesta orden, será de aplicación o disposto nas bases que regulan a concesión dos premios de excelencia da calidade hixiénico-sanitaria de produtores de leite cru de vaca e se convocan para o ano 2017 establecidas na Orde do 22 de agosto de 2017, modificada pola Orde do 10 de maio de 2021.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 15 de maio de 2023
RESOLUCIÓN do 12 de maio de 2023, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos no primeiro cuadrimestre do ano 2023.
Consellería do Medio Rural — III. Outras disposicións — 25/05/2023

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único.
Darlle publicidade á relación dos convenios subscritos pola Consellería do Medio Rural nos meses de xaneiro, febreiro, marzo e abril que se incorpora como anexo I a esta resolución.
Santiago de Compostela, 12 de maio de 2023
ORDE do 8 de maio de 2023 pola que se modifica a autorización do CPR Plurilingüe Nuestra Señora Inmaculada, de Santa Comba.
Consellería de Cultura, Educación, Formación Profesional e Universidades — III. Outras disposicións — 25/05/2023

A entidade titular do centro privado (CPR) Nuestra Señora Inmaculada, de Santa Comba, cambiou a súa denominación de «CPR Plurilingüe Nuestra Señora Inmaculada, Sociedad Limitada» pola de «CPR Plurilingüe Nuestra Señora Inmaculada, Sociedad Limitada Unipersonal», conforme a escritura pública notarial do 24 de xaneiro de 2023.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do centro para cambiar a denominación da titularidade a favor de «CPR Plurilingüe Nuestra Señora Inmaculada, Sociedad Limitada Unipersonal».
O cambio da denominación da titularidade non afectará o réxime de funcionamento do centro.
Artigo 2.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de maio de 2023
RESOLUCIÓN do 11 de maio de 2023, da Secretaría Xeral Técnica da Consellería de Cultura, Educación, Formación Profesional e Universidades, pola que se dá publicidade dos convenios de colaboración subscritos por esta consellería no primeiro cuadrimestre do ano 2023.
Consellería de Cultura, Educación, Formación Profesional e Universidades — III. Outras disposicións — 25/05/2023

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para darlle cumprimento a esa obriga,
Primeiro. Dar publicidade á relación dos convenios subscritos pola Consellería de Cultura, Educación, Formación Profesional e Universidades nos meses de xaneiro, febreiro, marzo e abril, que se incorpora como anexo I a esta resolución.
Segundo. Así mesmo, dar publicidade aos convenios pendentes de publicar subscritos no segundo e terceiro cuadrimestre de 2022 pola Consellería de Cultura, Educación, Formación Profesional e Universidades, que se incorporan respectivamente como anexo II e III a esta resolución.
Santiago de Compostela, 11 de maio de 2023
RESOLUCIÓN do 11 de maio de 2023, da Dirección Xeral de Ordenación e Innovación Educativa, pola que se resolve definitivamente a relación de centros docentes admitidos para participar no proxecto Educación Dixital (E-Dixgal) durante o curso 2023/24.
Consellería de Cultura, Educación, Formación Profesional e Universidades — III. Outras disposicións — 25/05/2023

De conformidade co establecido no punto décimo, número 4, da Resolución do 23 de febreiro de 2023, da Dirección Xeral de Ordenación e Innovación Educativa, pola que se convoca a selección de centros que participan no proxecto Educación Dixital (E-Dixgal) durante o curso 2023/24, esta dirección xeral
Primeiro.
Publicar a relación definitiva de centros admitidos para participar no proxecto Educación Dixital (E-Dixgal) durante o curso 2023/24, segundo se relaciona no anexo.
Segundo.
Contra esta resolución, que non esgota a vía administrativa, as persoas interesadas poderán interpoñer recurso de alzada ante a persoa titular da Consellería de Cultura, Educación, Formación Profesional e Universidades no prazo dun mes, contado a partir do día seguinte ao da publicación desta resolución no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de maio de 2023
RESOLUCIÓN do 11 de maio de 2023 pola que se dá publicidade ás axudas concedidas ao abeiro da Orde do 10 de xaneiro de 2023 pola que se establecen as bases reguladoras para a concesión das axudas para o sector editorial galego, relativas a gastos de edición, distribución e comercialización das publicacións editoriais no ano 2023, e se procede á súa convocatoria para o ano 2023 (código de procedemento CT238A).
Consellería de Cultura, Educación, Formación Profesional e Universidades — III. Outras disposicións — 25/05/2023

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 15 da orde de convocatoria, a resolución de concesión publicarase no
Diario Oficial de Galicia
e no portal https://www.cultura.gal, e esta publicación substituirá a notificación persoal e producirá os mesmos efectos.
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 10.04.432A.770.1 do procedemento CT238A de axudas para o sector editorial galego, relativas aos gastos de edición, distribución e comercialización das publicacións editoriais no ano 2023.
Santiago de Compostela, 11 de maio de 2023
RESOLUCIÓN do 5 de maio de 2023, da Dirección Xeral de Mobilidade, pola que se modifica a Resolución do 2 de novembro de 2022 pola que se convocan as probas de constatación da cualificación inicial para o exercicio da actividade de condutor/a profesional de determinados vehículos destinados ao transporte de mercadorías ou de viaxeiros/as por estrada, que terán lugar na Comunidade Autónoma de Galicia no ano 2023, en desenvolvemento do Real decreto 284/2021, do 20 de abril, polo que se regula a cualificación inicial e a formación continua dos condutores de determinados vehículos destinados ao transporte por estrada e polo que se modifica o Regulamento da Lei de ordenación dos transportes terrestres, aprobado polo Real decreto 1211/1990, do 28 de setembro (códigos de procedemento IF310D/IF310E).
Consellería de Infraestruturas e Mobilidade — III. Outras disposicións — 25/05/2023

Mediante a Resolución do 2 de novembro de 2022, da Dirección Xeral de Mobilidade, convocáronse as probas de constatación da cualificación inicial para o exercicio da actividade de condutor/a profesional de determinados vehículos destinados ao transporte de mercadorías ou de viaxeiros/as por estrada, que terán lugar na Comunidade Autónoma de Galicia no ano 2023.
Apreciadas datas no prazo de inscrición para posteriores convocatorias que poden concluír antes do prazo de realización do exame da convocatoria inmediatamente anterior, modifícanse os intervalos dos prazos de inscrición da táboa para garantir un prazo de matrícula suficiente desde o remate da anterior convocatoria.
Por razóns organizativas e para permitir corrixir dun xeito áxil incidencias neste sentido, habilítase un procedemento de modificación do calendario mediante a publicación da devandita Resolución da Dirección Xeral de Mobilidade na web da Dirección Xeral de Mobilidade da Consellería de Infraestruturas e Mobilidade, na área de Formación.
1. Modificar a táboa do calendario no seguinte sentido:
No ano 2023 realizaranse oito convocatorias, tanto para as categorías D1, D1 + E, D e D + E como para as categorías C1, C1 + E, C e C + E, que se desenvolverán de acordo co seguinte calendario e prazos de inscrición:
2. Por razóns organizativas, e para garantir que os prazos de inscrición resulten suficientes, poderase modificar o anterior calendario mediante resolución da persoa titular da Dirección Xeral de Mobilidade, que se publicará na web da Dirección Xeral de Mobilidade da Consellería de Infraestruturas e Mobilidade, na área de Formación;
Santiago de Compostela, 5 de maio de 2023
ORDE do 4 de maio de 2023 pola que se nomean os membros que integran a Comisión de Heráldica da Xunta de Galicia.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 15/05/2023

A Lei 5/1997, do 22 de xullo, de Administración local de Galicia, regula os aspectos esenciais da Comisión de Heráldica de Galicia, configurándoa como o órgano consultivo da Xunta de Galicia a quen lle corresponde emitir informe vinculante nos procedementos de aprobación, modificación ou rehabilitación de escudos ou bandeiras das entidades locais.
Mediante o Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, regúlase a composición e funcionamento da Comisión de Heráldica da Xunta de Galicia, así como a adscrición desta á consellería competente en materia de réxime local.
O artigo 6 do Decreto 19/2010 recolle a composición e designación dos seus membros. O número 3 deste artigo 6 sinala que as persoas membros da Comisión de Heráldica da Xunta de Galicia serán nomeadas por un período de 5 anos. Un dos 5 vogais que a integran será designado pola asociación de municipios e provincias máis representativa e con maior implantación no territorio da Comunidade Autónoma de Galicia.
Os actuais membros da Comisión Heráldica da Xunta de Galicia foron nomeados pola Orde do conselleiro competente en materia de réxime local do 14 de marzo de 2018 (DOG núm. 58, do 22 de marzo), a excepción de Manuel José Recuero Astray, que foi nomeado pola Orde do 28 de xaneiro de 2021 tras o falecemento dun vogal.
Transcorridos xa cinco anos desde o nomeamento do vicepresidente e de catro dos cinco vogais, cómpre realizar a renovación deses cinco cargos, manténdose o nomeamento do ano 2021 de Manuel José Recuero Astray.
Tendo en conta a proposta de designación da directora xeral de Administración Local, así como a designación da Fegamp,
Nomear as persoas que a seguir se relacionan membros da Comisión de Heráldica da Xunta de Galicia:
Vicepresidente:
• Eduardo Pardo de Guevara y Valdés, doutor en Historia Medieval, profesor vinculado
ad honorem
do Instituto de Estudos Galegos Padre Sarmiento, académico de número da Académie Internationale d´Heráldique e da Real Academia Matritense de Heráldica e Xenealoxía e presidente do Instituto Internacional de Xenealoxía e Heráldica.
Vogais:
• Carlos Acuña y Rubio, diplomado en Xenealoxía, Heráldica e Nobiliaria polo Instituto Salazar y Castro e presidente da Asociación de Genealogía, Heráldica y Nobiliaria de Galicia.
• Pablo S. Otero Piñeyro Maseda, doutor en Historia, científico titular do CSIC no Instituto de Estudos Galegos Padre Sarmiento.
• Marta Cendón Fernández, doutora en Historia da Arte, profesora titular da Universidade de Santiago de Compostela.
• José Manuel García Iglesias, profesor emérito de Historia da Arte da Universidade de Santiago de Compostela, designado pola Fegamp.
Santiago de Compostela, 4 de maio de 2023